Diari Oficial de la Generalitat Valenciana


Sumari del DOGV 2476, del 24-03-1995 (1995/834203)

ORDRE de 8 de març de 1995, de la Conselleria d'Educació i Ciència, per la qual es convoquen ajudes i subvencions per a la realització de pràctiques formatives en centres de treball.
--------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1995/03/08/(1)/dof/vci/html**

### Dades del document

Número de DOGV
:   2476

Data del DOGV
:   24-03-1995

Secció del DOGV
:   DISPOSICIONS GENERALS

Número del document
:   1995/834203


Data del document
:   08-03-1995

Organisme emissor
:   Conselleria de Educació i Ciència

Tipus de document
:   Ordre

ORDRE de 8 de març de 1995, de la Conselleria d'Educació i Ciència, per la qual es convoquen ajudes i subvencions per a la realització de pràctiques formatives en centres de treball.   
La formació en centres de treball pels alumnes de Formació Professional i d'ensenyament d'Arts Plàstiques i Disseny ha contribuït eficaçment a completar la formació adquirida en els centres docents així com a relacionar més estretament aquests amb el món productiu del seu entorn.  
Conscients de la importància de les pràctiques formatives en centres de treball, en la implantació dels programes de Garantia Social, regulats per Ordre de 22 de març de 1994, de les conselleries d'Educació i Ciència i de Treball i Afers Socials (DOGV de 18 de maig), s'introduí una modalitat que integrava en el programa la realització d'aquest tipus de pràctiques.  
A través dels convenis marc que està signant la Conselleria d'Educació i Ciència amb organitzacions empresarials i institucions que actuen en el món productiu, així com per mitjà dels concerts de col·laboració que cada centre educatiu signa amb les empreses on els seus alumnes realitzen les pràctiques, s'està aconseguint que el sistema econòmic es comprometa junt amb el sistema educatiu a aconseguir assolir les millors competències professionals en els joves estudiants.  
La nostra integració a la Unió Europea ens exigeix cada vegada més potenciar la realització d'intercanvis entre grups d'estudiants que realitzen pràctiques formatives en empreses de diferents països al seu d'origen, pràctiques que a la Comunitat Valenciana han adquirit en els últims cursos un alt nivell, tant quantitatiu com qualitatiu.  
El sistema educatiu ha de garantir als alumnes una formació i una capacitació professional que els permeta afrontar amb eficàcia els canvis tecnològics i els facilite la seua inserció a la vida activa i professional.  
Per això, i fent ús de les atribucions que en confereix l'article 35, de la Llei 5/1983 de 30 de desembre, de Govern Valencià.  
ORDENE:  
Primer  
Es convoquen:  
a) Ajudes per als alumnes que realitzen pràctiques formatives en centres de treball sota les modalitats indicades en els annexos I, II, III i IV a aquesta ordre.  
b) Subvencions per a les empreses que hagen acollit els alumnes en pràctiques.  
Segon  
S'aproven les bases per les quals es regirà l'adjudicació de les ajudes i subvencions de les diferents modalitats i que constitueixen els annexos I, II, III i IV d'aquesta ordre.  
Tercer  
Les ajudes i subvencions concedides d'acord amb aquesta ordre tindran com a límit pressupostari els 017.817.011 PTA, del crèdit consignat en la línia de subvenció 401 de la secció 09, del servei 03 del programa 421.30, del Pressupost de la Generalitat Valenciana per a 1995.  
El desglossament de la partida pressupostària entre les diferents modalitats s'efectuarà en funció de les sol·licituds admeses.  
DISPOSICIONS ADDICIONALS  
Primera  
Per tenir dret a la subvenció, les empreses o entitats col·laboradores hauran de justificar que es troben al corrent de les seues obligacions tributàries i davant la Seguretat Social, segons el que estableix l'Ordre de 7 de gener de 1991, de la Conselleria d'Economia i Hisenda (DOGV del 5 de febrer).  
Segona  
La comprovació de la inexactitud de les dades en sol·licituds o certificacions serà causa de revocació de l'ajuda o subvenció concedida.  
Tota alteració de les condicions tingudes en compte per a la concessió de les ajudes o subvencions, així com l'obtenció d'altres per a la mateixa finalitat, donarà lloc a la pèrdua del dret.  
En els casos anteriors es procedirà al reintegrament de les quantitats percebudes i s'exigirà l'interès de demora des del moment del pagament de les subvencions, en els casos establerts en l'article 47.9 de la Llei d'Hisenda Pública de la Generalitat Valenciana, text refós aprovat per Decret Legislatiu de 26 de juny de 1991.  
Tercera  
Contra aquesta ordre, que posa fi a la via administrativa, es podrà interposar, amb la comunicació prèvia al conseller d'Educació i Ciència, recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua publicació, d'acord amb l'establert en l'article 110 de la Llei 30/1992, de 26 de novembre, de Règim Jurídic de les Administracions Públiques i en els articles 57 i 58 de la Llei de la Jurisdicció Contenciosa Administrativa. Tot això sense perjudici que s'interpose qualsevol altre recurs que s'estime procedent.  
DISPOSICIONS FINALS  
Primera  
Es delega el director general d'Ordenació i Innovació Educativa amb la facultat per concedir aquestes ajudes i subvencions, i se l'autoritza perquè dicte les resolucions necessàries per al desenvolupament i l'execució d'aquesta ordre.  
Segona  
Aquesta ordre entrarà en vigor l'endemà de la seua publicació en el Diari Oficial de la Generalitat Valenciana.  
València, 8 de març de 1995  
El conseller d'Educació i Ciència,  
JOAN ROMERO I GONZáLEZ  
ANNEX I  
Bases de la convocatòria d'ajudes i subvencions per pràctiques formatives realitzades en empreses o entitats col·laboradores de la Comunitat Valenciana per alumnes de Formació Professional i d'Arts Plàstiques i Disseny  
Primera  
Podran rebre ajudes econòmiques per la realització de pràctiques formatives en centres de treball:  
a) Els alumnes de centres docents de la Comunitat Valenciana que, en el marc de convenis de col·laboració entre els esmentats centres i empreses o institucions públiques i privades d'aquesta Comunitat, hagen realitzat pràctiques formatives durant el curs escolar 1994-95.  
Els alumnes hauran d'estar cursant alguns dels estudis següents:  
- Formació Professional de segon grau.  
- Mòduls professionals experimentals.  
- Cicles formatius experimentals d'Arts Plàstiques i Disseny.  
- D'especialització en les escoles d'Arts Aplicades i Oficis Artístics o Escola de Ceràmica.  
b) Les empreses o institucions col·laboradores a les quals es refereix l'apartat anterior, sempre que no siguen de titularitat de la Generalitat Valenciana o que pel seu caràcter públic no puguen rebre aquest tipus de subvencions.  
Segona  
Les sol·licituds d'ajuda es formularan per escrit, segons els models A i E de l'annex II al concert de col·laboració, i es presentaran en la secretaria del centre docent amb anterioritat al període de la realització de les pràctiques.  
Tercera  
1. En finalitzar els períodes de pràctiques els directors dels centres docents públics, i els titulars dels centres docents privats, certificaran el nombre de jornades de pràctiques efectivament realitzades per cadascun dels alumnes sol·licitants, així com el nombre de jornades de pràctiques realitzades en cadascuna de les empreses o entitats col·laboradores sol·licitants.  
2. A efectes del que disposen aquestes bases, es computarà una jornada de pràctiques per cada cinc hores de realització efectiva per cada alumne.  
Quarta  
Els directors i titulars dels centres docents trametran la relació de les sol·licituds presentades, juntament amb els certificats a què fa referència el punt 1 de l'anterior base, a la Conselleria d'Educació i Ciència; Direcció General d'Ordenació i Innovació Educativa; àrea de Formació Professional; Secció d'Iniciació Professional; Av. Campanar, 32 (46488) València, mitjançant qualsevol dels mitjans establerts en l'article 38.4 de la Llei 30/1992, de 26 de novembre.  
Cinquena  
El termini per a la presentació de sol·licituds i certificacions finalitza el 15 d'octubre de 1995.  
Sisena  
El director general d'Ordenació i Innovació Educativa, per delegació del conseller, resoldrà aquesta convocatòria abans del 30 de novembre de 1995.  
Cas de no haver-hi resolució expressa en el termini establert, les sol·licituds s'entendran desestimades, sense perjudici d'allò disposat quan es dicte la resolució expressa.  
La resolució serà comunicada a tots els centres docents que presentaren la documentació corresponent per a coneixement dels beneficiaris.  
Setena  
1. El cobrament de les ajudes, pels alumnes i pels titulars de les empreses i institucions públiques o privades col·laboradores, s'efectuarà a través dels centres docents on l'alumne curse els ensenyaments.  
2. En el termini de tres mesos des de la percepció de les ajudes, els directors i titulars dels centres docents remetran a la Direcció General d'Ordenació i Innovació Educativa, de la Conselleria d'Educació i Ciència, els rebuts acreditatius de la percepció de l'ajuda per cada alumne i titular de l'empresa o entitat col·laboradora.  
Vuitena  
S'estableix com a import màxim d'ajuda per a l'alumne la quantitat de 800 pessetes per jornada.  
La subvenció a l'entitat col·laboradora s'estableix en 150 pessetes per jornada i alumne.  
Cas de ser necessari per la limitació pressupostària, l'ajuda a alumnes s'ajustarà en raó del pressupost disponible i el total de jornades de pràctiques realitzades.  
ANNEX II  
Bases de la convocatòria d'ajudes i subvencions per pràctiques formatives realitzades en empreses o entitats col·laboradores de la Comunitat Valenciana per alumnes de programes de garantia social.  
Primera  
Podran rebre ajudes econòmiques per a la realització de pràctiques formatives en centres de treball:  
a) Els alumnes que cursen programes de Garantia Social de la modalitat 2 aprovats per Resolució de 29 de setembre de 1994 de la Conselleria d'Educació i Ciència (DOGV del 9 d'octubre).  
b) Les empreses o institucions col·laboradores on es realitzen les pràctiques, sempre que no siguen de titularitat de la Generalitat Valenciana o que pel seu caràcter públic no puguen rebre aquest tipus de subvencions.  
Segona  
Les sol·licituds d'ajudes es formularan per escrit, segons els models A i E de l'annex II al concert de col·laboració, i es presentaran en l'entitat promotora del Programa de Garantia Social amb anterioritat al període de la realització de les pràctiques.  
Tercera  
1. En finalitzar els períodes de pràctiques, els representants legals de les entitats promotores del Programa de Garantia Social, certificaran el nombre de jornades de pràctiques efectivament realitzades per cadascun dels alumnes sol·licitants, així com el nombre de jornades de pràctiques realitzades en cadascuna de les empreses o entitats col·laboradores sol·licitantants.  
2. A efectes del que disposen aquestes bases, es computarà una jornada de pràctiques per cada cinc hores de realització efectiva per cada alumne.  
Quarta  
Els representants legals de les entitats promotores del Programa de Garantia Social trametran les sol·licituds presentades, juntament amb les certificacions a què fa referència el punt 1 de l'anterior base, a la Conselleria d'Educació i Ciència; Direcció General d'Ordenació i Innovació Educativa; àrea de Formació Professional; Programes de Garantia Social; av. Campanar, 32 (46006) València, mitjançant qualsevol dels mitjans establerts en l'article 38 de la Llei 30/1992, de 26 de novembre.  
Cinquena  
El termini per a la presentació de sol·licituds i certificats finalitza en 15 d'octubre de 1995.  
Sisena  
El director general d'Ordenació i Innovació Educativa, per delegació del conseller, resoldrà aquesta convocatòria abans del 30 de novembre de 1995.  
Cas de no haver-hi resolució expressa en el termini establert, les sol·licituds s'entendran desestimats, sense perjudici d'allò disposat quan es dicte la resolució expressa.  
La resolució serà comunicada a totes les entitats promotores dels programes de Garantia Social que presentaren la documentació corresponent, per a coneixement dels beneficiaris.  
Setena  
1. El cobrament de les ajudes, pels alumnes i pels titulars de les empreses i institucions públiques o privades col·laboradores, s'efectuarà a través de les entitats promotores del Programa de Garantia Social on l'alumne curse els ensenyaments.  
2. En el termini d'un mes des de la percepció de les ajudes, els representants legals de les entitats promotores del Programa de Garantia Social remetran a la Direcció General d'Ordenació i Innovació Educativa, de la Conselleria d'Educació i Ciència, els rebuts acreditatius de la percepció de l'ajuda per cada alumne i titular de l'empresa o entitat col·laboradora.  
Vuitena  
S'estableix com a import màxim d'ajuda per a l'alumne la quantitat de 800 pessetes per jornada.  
La subvenció a l'entitat col·laboradora s'estableix en 150 pessetes per jornada i alumne.  
ANNEX III  
Bases de la convocatòria d'ajudes i subvencions per pràctiques formatives realitzades en empreses o entitats col·laboradores situades en altres Comunitats Autònomes  
Primera  
Podran rebre ajudes econòmiques els alumnes de centres docents de la Comunitat Valenciana que realitzen pràctiques formatives en empreses o entitats situades en altres comunitats autònomes del territori espanyol.  
També podran rebre ajudes els professors-tutors de les esmentades pràctiques.  
Segona  
Els alumnes hauran d'estar cursant en el moment de la realització de les pràctiques algun dels estudis següents:  
- Mòduls professionals experimentals.  
- Cicles formatius experimentals d'Arts Plàstiques i Disseny.  
- ºltim curs de Formació Professional de segon grau.  
- ºltim curs d'especialització en les escoles d'Arts Aplicades i Oficis Artístics o Escola de Ceràmica.  
Tercera  
Els períodes de pràctiques no podran superar els 15 dies i s'hauran de programar, preferentment, en règim d'intercanvi amb un centre docent que tinga especialitats semblants.  
Els alumnes seran acompanyats durant el viatge i l'estada, almenys, per un professor tutor de pràctiques del centre d'origen.  
Quarta  
El centre docent receptor establirà els concerts de col·laboració amb les empreses on es realitzaran les pràctiques. El marc legal en el qual es desenvoluparà el procés serà l'establert per la corresponent administració educativa per a la formació en centres de treball.  
Cinquena  
Tant l'alumnat com els professors-tutors que accedesquen a les ajudes quedaran coberts per una assegurança d'accidents i responsabilitat civil la pòlissa de la qual la subscriurà la Conselleria d'Educació i Ciència.  
Sisena  
Les sol·licituds hauran de ser formulades pel director o titular del centre, mitjançant instància dirigida al director general d'Ordenació i Innovació Educativa. Es presentaran en la Conselleria d'Educació i Ciència; Direcció General d'Ordenació i Innovació Educativa; àrea de Formació Professional; Secció d'Iniciació Professional; Av. de Campanar, 32, 46585 - València, mitjançant qualsevol dels mitjans previstos en l'article 38 de la Llei 30/1992, de 26 de novembre, junt amb la documentació següent:  
1) Sol·licitud individual d'ajuda dels participants en l'intercanvi, segons el model de l'annex V.  
2) Projecte pedagògic que justifique la pràctica formativa en una altra comunitat autònoma.  
3) Previsió desglossada de despeses (viatges, estada, manutenció, etc.)  
4) Certificat del director o titular del centre de no haver rebut cap ajuda, pel mateix concepte, de qualsevol administració o ens públic, nacional o internacional.  
5) Relació nominal d'alumnes i professors-tutors implicats en el projecte.  
6) Aprovació del consell escolar del centre o òrgan corresponent.  
7) Compromís formal d'acceptació per part del centre receptor de l'altra comunitat autònoma.  
8) Relació d'empreses on es realitzaran les pràctiques.  
9) Període de realització.  
10) Informe de l'inspector educatiu del centre docent, on s'analitze, entre altres coses, la idoneïtat del projecte i la incidència del seu desenvolupament en la normal activitat del centre.  
Setena  
El termini de presentació de sol·licituds per a aquesta modalitat serà de 40 dies naturals, a partir de l'endemà de la publicació en el Diari Oficial de la Generalitat Valenciana.  
Vuitena  
La valoració dels projectes es regirà pels apartats següents:  
a) Contingut educatiu, fins a cinc punts.  
b) Adequació de les empreses al projecte, fins a tres punts.  
c) Coordinació entre departaments, àrees o divisions, fins a dos punts.  
d) En igualtat de condicions es donarà prioritat:  
- Als centres que no hagen estat seleccionats en convocatòries anteriors.  
- Als centres que han avançant la implantació de la LOGSE.  
Novena  
Els projectes seran estudiats i avaluats per una comissió de selecció constituïda pels membres següents:  
- President: el cap de l'àrea de Formació Professional.  
- Un representant del Servei d'Ordenació Acadèmica, nomenat pel director general d'Ordenació i Innovació Educativa.  
- Un representant de la Inspecció Educativa, nomenat pel secretari general de la Conselleria d'Educació i Ciència.  
- El cap de la Secció d'Iniciació Professional, de la Direcció General d'Ordenació i Innovació Educativa.  
- El tècnic/a de la Direcció General d'Ordenació i Innovació Educativa responsable de les pràctiques formatives en centres de treball, que hi actuarà com a secretari/a.  
Deu  
El president de la comissió de selecció comunicarà a tots els centres que hagen presentat projectes el resultat provisional de la selecció, amb referència expressa a la quantia de les subvencions proposades. Els centres disposaran d'un termini de 8 dies, a partir de la referida comunicació, per presentar al·legacions davant la comissió de selecció.  
La comissió de selecció, una vegada estudiades i avaluades les possibles al·legacions, elevarà proposta de resolució al director general d'Ordenació i Innovació Educativa.  
En un termini màxim de tres mesos, comptadors des de la publicació d'aquesta ordre en el Diari Oficial de la Generalitat Valenciana, el director general d'Ordenació i Innovació Educativa resoldrà la convocatòria.  
Quan no haja estat resolt el procediment dins el termini establert, s'entendran com a desestimats totes les sol·licituds.  
La resolució serà comunicada a tots i cadascun dels centres que presentaren projectes.  
Contra la resolució els centres privats podran presentar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos des de la seua comunicació, d'acord amb els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb els articles 57 i 58 de la Llei Reguladora de la Jurisdicció Contenciosa Administrativa.  
Onze  
La quantia màxima de les ajudes, dins els límits pressupostaris als quals es fa referència en el punt tercer d'aquesta ordre, seran:  
Per a l'alumnat :  
- Borsa de viatge, 15.000 pessetes.  
- Per despeses en cada jornada de pràctiques, 1.500 pessetes, per un màxim de 15 jornades.  
Per al professor-tutor de pràctiques:  
- Borsa de viatge, 25.000 pessetes.  
- Per despeses en el seguiment de les pràctiques, 500 pessetes per alumne i jornada.  
Dotze  
L'import del 100 % de les ajudes concedides es lliurarà una vegada dictada la resolució i es farà efectiva a través dels centres docents els projectes dels quals foren seleccionats.  
Abans del 20 de desembre de 1995 s'haurà d'acreditar davant la Direcció General d'Ordenació i Innovació Educativa el fet d'haver realitzat les pràctiques i aportar la documentació justificativa de la despesa a càrrec de la subvenció que es concedí, entre aquesta els rebuts de cada alumne i professor-tutor.  
   
Tretze  
Una vegada acabades les pràctiques formatives, es trametran a la Direcció General d'Ordenació i Innovació Educativa els certificats de les empreses on s'han efectuat, juntament amb una memòria del professor-tutor avaluant l'experiència.  
Catorze  
L'alumnat pertanyent a centres de la Comunitat Valenciana que, per les seues característiques de proximitat a localitats d'altres comunitats autònomes, necessite realitzar les pràctiques formatives en empreses d'aquestes localitats, es regirà per la modalitat senyalada en l'annex I d'aquesta ordre.  
ANNEX IV  
Bases de la convocatòria d'ajudes i subvencions per a pràctiques formatives en entitats col·laboradores situades en altres països de la Unió Europea.  
Primera  
Podran rebre ajudes econòmiques els alumnes de centres docents de la Comunitat Valenciana que realitzen pràctiques formatives en empreses o entitats situades en altres països de la Unió Europea.  
També podran rebre ajudes els professors-tutors de les esmentades pràctiques.  
Segona  
Els alumnes hauran d'estar cursant en el moment de la realització de les pràctiques algun dels estudis següents:  
- Mòduls professionals experimentals.  
- Cicles formatius experimentals d'Arts Plàstiques i Disseny.  
- últim curs de Formació Professional de segon grau.  
- últim curs d'especialització en les escoles d'Arts Aplicades i Oficis Artístics o Escola de Ceràmica.  
Tercera  
Els períodes de pràctiques no podran superar els 15 dies i s'hauran de programar, preferentment en règim d'intercanvi amb un centre docent que tinga especialitats semblants.  
Els alumnes seran acompanyats durant el viatge i l'estada, al menys, per un professor tutor de pràctiques del centre d'origen.  
Quarta  
El centre docent receptor establirà els concerts de col·laboració amb les empreses on es realitzaran les pràctiques. El marc legal en el qual es desenvoluparà el procés serà l'establert per la corresponent administració educativa per a la formació en centres de treball.  
Cinquena  
Tant l'alumnat com els professors-tutors que accedesquen a les ajudes quedaran coberts per una assegurança d'accidents i responsabilitats civil la pòlissa de la qual la subscriurà la Conselleria d'Educació i Ciència.  
Sisena  
Les sol·licituds hauran de ser formulades pel director o titular del centre, mitjançant instància dirigida al director general d'Ordenació i Innovació Educativa. Es presentaran en la Conselleria d'Educació i Ciència; Direcció General d'Ordenació i Innovació Educativa; àrea de Formació Professional; Secció d'Iniciació Professional; av. Campanar, 32, 46283 València, mitjançant qualsevol dels mitjans previstos en l'article 38 de la Llei 30/1992, de 26 de novembre, acompanyades de la documentació següent:  
1) Sol·licitud individual d'ajuda dels participants en l'intercanvi, segons el model de l'annex VI.  
2) Projecte pedagògic que justifique la pràctica formativa en un altre país de la Unió Europea.  
3) Previsió desglossada de despeses (viatges, estada, manutenció, etc.).  
4) Certificat del director o titular del centre de no haver rebut cap ajuda, pel mateix concepte, de qualsevol administració o ens públic, nacional o internacional.  
5) Relació nominal d'alumnes i professors-tutors implicats en el projecte.  
6) Aprovació del consell escolar del centre o òrgan corresponent.  
7) Compromís formal d'acceptació per part del centre receptor de l'altre país de la Unió Europea.  
8) Relació d'empreses on es realitzaran les pràctiques.  
9) Període de realització.  
10) Informe de l'inspector educatiu del centre docent, on s'analitze, entre altres coses, la idoneïtat del projecte i la incidència del seu desenvolupament en la normal activitat del centre.  
Setena  
El termini de presentació de sol·licituds per a aquesta modalitat serà de 40 dies naturals, a partir de l'endemà de la publicació en el Diari Oficial de la Generalitat Valenciana d'aquesta ordre.  
Vuitena  
La valoració dels projectes es regirà pels apartats següents:  
a) Contingut educatiu, fins a cinc punts.  
b) Adequació de les empreses al projecte, fins a tres punts.  
c) Coordinació entre departaments, àrees o divisions, fins a dos punts.  
d) En igualtat de condicions es donarà prioritat:  
- Als centres que no hagen estat seleccionats en convocatòries anteriors.  
- Als centres que han avançant la implantació de la LOGSE.  
Novena  
Els projectes seran estudiats i avaluats per una comissió de selecció constituïda pels membres següents:  
- President: el cap de l'àrea de Formació Professional.  
- Un representant del Servei d'Ordenació Acadèmica, nomenat pel director general d'Ordenació i Innovació Educativa.  
- Un representant de la Inspecció Educativa, nomenat pel secretari general de la Conselleria d'Educació i Ciència.  
- El cap de Secció d'Iniciació Professional, de la Direcció General d'Ordenació i Innovació Educativa.  
- El tècnic/a de la Direcció General d'Ordenació i Innovació Educativa responsable de les pràctiques formatives en centres de treball, que hi actuarà com a secretari/a.  
Deu  
El president de la comissió de selecció comunicarà a tots els centres que hagen presentat projectes el resultat provisional de la selecció, amb referència expressa a la quantia de les subvencions proposades. Els centres disposaran d'un termini de 8 dies, a partir de la referida comunicació, per tal de presentar al·legacions davant la comissió de selecció.  
La comissió de selecció, una vegada estudiades i avaluades les possibles al·legacions, elevarà proposta de resolució al director general d'Ordenació i Innovació Educativa.  
En un termini màxim de tres mesos, comptadors des de la publicació d'aquesta ordre en el Diari Oficial de la Generalitat Valenciana, el director general d'Ordenació i Innovació Educativa resoldrà la convocatòria.  
Quan no hagués estat resolt el procediment dins el termini previst, s'entendran desestimades totes les sol·licituds.  
La resolució serà comunicada a tots i cadascun dels centres que presentaren projectes.  
Contra la resolució, els centres privats podran presentar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos des de la seua comunicació, d'acord amb els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i amb els articles 57 i 58 de la Llei Reguladora de la Jurisdicció Contenciosa Administrativa.  
Onze  
La quantia màxima de les ajudes, dins dels límits pressupostaris als quals es fa referència en el punt tercer d'aquesta ordre, seran:  
Per a l'alumnat:  
- Borsa de viatge, 50.000 pessetes.  
- Per despeses en cada jornada de pràctiques, 2.800 pessetes, per un màxim de 15 jornades.  
Per al professor-tutor de pràctiques:  
- Borsa de viatge, 50.000 pessetes.  
- Per despeses en el seguiment de les pràctiques, 800 pessetes per alumne i jornada.  
Dotze  
L'import del 100% de les ajudes concedides es lliurarà una vegada dictada la resolució i es farà efectiva a través dels centres docents els projectes dels quals foren seleccionats.  
Abans del 20 de desembre de 1995 s'haurà d'acreditar davant la Direcció General d'Ordenació i Innovació Educativa el fet d'haver realitzat les pràctiques i aportar la documentació justificativa de la despesa a càrrec de la subvenció que es concedí, entre aquesta els rebuts de cada alumne i professor-tutor.  
Tretze  
Una vegada acabades les pràctiques formatives, es trametran a la Direcció General d'Ordenació i Innovació Educativa les certificacions de les empreses on s'han efectuat, juntament amb una memòria del professor-tutor avaluant l'experiència.   
ANNEX V  
Cognoms i nom ...  
DNI: ...  
SOL·LICITE ajuda per a la realització / seguiment de les pràctiques formatives en l'entitat/s col·laboradora/es:   
...  
...  
de la comunitat autònoma: ...  
...., ... de ... de 1995  
Signat:  
- Alumne/a, pares o tutors ( en cas de ser menor d'edat )  
- Professor/a  
ANNEX VI  
Cognoms i nom: ...  
DNI: ...  
SOL·LICITE ajuda per a la realització / seguiment de les pràctiques formatives en l'entitat/s col·laboradora/es:   
...  
...  
del país de la Unió Europea: ...  
..., ... de ... de 1995  
Signat:  
- Alumne/a, pares o tutors (en cas de ser menor d'edat)  
- Professor/a.


Còpia Permalink ELI